Aké je dôležité modliť sa

Preklínanie, vzbura, deštrukcia, chaos

Voľby USA, množstvo hlasov...

**Abakuk 2:14  Lebo zem bude naplnená známosťou slávy Hospodinovej, ako čo vody pokrývajú more.**

Úvod Habakuk

Habakuk nehovorí v mene Božom k Izraelu, neobviňuje ho z hriechov, ale rozpráva sa s Bohom, sťažuje sa, lamentuje.

Snaží sa veriť, že Boh je dobrý, keď je vo svete toľko zla a nespravodlivosti.

Prorocká modlitba očakáva **odpoveď** od Hospodina.

Božia odpoveď je prekvapujúca, mení našu perspektívu.

**Habakuk začína v údolí; končí na výšinách s nohami jeleníc**

**Bremä**, ktoré videl prorok Habakuk!

2  Až dokedy budem, Hospodine, pokorne volať o pomoc, a nevyslyšíš? Kričím k tebe pre ukrutnosť, a nezachraňuješ.

3  Prečo mi dávaš vidieť neprávosť, a prečo sa dívaš na trápenie? Zkaza a ukrutnosť je predo mnou, a vzniká spor, dvíha sa svár.

4  Preto zmeravel zákon, a súd nevychádza nikdy, lebo bezbožný obkľučuje spravedlivého; preto aj vychádza súd prevrátený.

Z údolia volá k neprítomnému, nejednajúcemu Bohu.

To je mnohokrát pohľad veriacich na situáciu v národoch.

1.sťažnosť – Izrael je v strašnom stave, Tóra je opomínaná a celé je to prikryté skorumpovanými vodcami Izraela. Kričí k Bohu, aby niečo urobil, ale nedeje sa nič. Vtedy Boh odpovedá – „Viem o tom a zavolal som na Babylon, aby prišli vykonať súd“ – podobne ako Micheáš a Izaiáš.

Odpoveď č.1 je šokujúca – požijem si Chaldejov

Boh pripúšťa nespravodlivosť tohto krvilačného národa; nie je založený na bázni Božej, ale na modlárstve – uctievanie vlastnej ekonomickej a vojenskej sily; lovia ľudí ako ryby, darí sa im a preto sa klaňajú vlastným sieťam.

*16  Preto obetuje svojej sieti a kadí svojmu vleku, lebo od nich je mastný jeho podiel a tučný jeho pokrm*

2.sťažnosť – Veď Babylon je ešte horší! Ako Ty, spravodlivý Boh, môžeš používať takú bezbožnú mocnosť na vykonanie spravodlivosti? V tomto sa Habakuk stavia do roly „spravodlivého“; strážcu na hradbách, ktorý si povedal, že tu budem čakať, čo mi odpovie na moje žehranie. Pán mu odpovedá, aby si pripravil nástroje na písanie a zaznamenal videnie, ktoré príde a ak by meškalo, aj tak príde. **Spravodlivý bude žiť vierou (v toto videnie)**. Zasľúbením je, že Boh Babylon zvrhne a potrestá tiež. Násilie a útlak národov tvorí nekonečný cyklus pomsty a Boh si použije tento cyklus, aby spôsobil pád a vzostup národov. Aj keď si dočasne použije nejaký národ na nápravu nespravodlivosti, neznamená to, že tým schvaľuje jeho nespravodlivosť. Babylon padne a rovnako každý ďalší národ, ktorý sa správa podobne.

5x Beda:

1. Ekonomická nespravodlivosť - v.6 Beda tomu, kto si rozmnožuje to, čo nepatrí jemu!
2. Ekonomická moc z nespravodlivosti V.9 Beda tomu, kto v lakomstve hrabe svojmu domu nespravedlivý zisk, aby si na vysokom mieste, postavil svoje hniezdo, aby tak bol vytrhnutý z ruky zlého!
3. Otrokárstvo, vykorisťovanie – v. 12  Beda tomu, kto buduje mesto krvou a upevňuje ho neprávosťou!
4. Opilstvo, sexuálna nemorálnosť, v. 15 Beda tomu, kto napája svojho blížneho, tebe, ktorý pridávaš svoj jed, áno, opájaš, aby si sa díval na ich nahotu!
5. Modlárstvo – v. 19 Beda tomu, kto hovorí drevu: Precitni! nemému kameňu: Prebuď sa! Či azda ten bude učiť? Hľa, obložený je zlatom a striebrom; avšak v jeho vnútri nieto nijakého ducha.

Väčšina národov sa v konečnom dôsledku stane takýmto Babylonom. Preto Božia odpoveď Habakukovi ohľadom Babylonu je odpoveďou i pre nás o všetkých národoch.

Dovolí Boh tomuto cyklu – pádov a vzrastu nových a nových Babylonov, aby naveky pretrvával?

3.kapitola – pieseň o dramatickom prejavení sa Boha – oheň, zemetrasenie...keď sa Boh ukáže, všetci budú dávať pozor. Ten prichádzajúci boj a potrestanie zla bude podobný Exodu z Egypta. Ako Boh súdil faraóna, bude súdiť budúceho faraóna – hlavu domu bezbožných

3:13  Vyšiel si na záchranu svojho ľudu, na záchranu svojho pomazaného; zrazil si hlavu z domu bezbožníka obnažiac všetko od základu až po hrdlo. Sélah.

V tomto je nádej, že uprostred trestu faraóna a Egypta (Babylona), Hospodin zachránil svoj ľud a vyviedol ich cez more, ktoré ich nezahubilo. To, čo bude záhubou Babylona, nás nezahubí.

Táto nádej vedie k chvále, že aj keď sa budú diať tie najhoršie (ekonomické i iné) veci, my sa budeme radovať v Hospodinovi a dôverovať mu.

Hab 3:18 ja sa jednako budem veseliť v Hospodinovi, budem plesať v Bohu svojho spasenia.

19  Hospodin, Pán je mojou silou a robí moje nohy ako nohy jeleníc a dáva mi kráčať po mojich výšinách

5 x beda je tu nahradené úplnou dôverou v Hospodina, že On vládne a patrí mu spása; nie je pasívny v dejinách národov a sveta.

Hriech babylonských národov je nahradený **životom spravodlivého – životom vierou**. V tej je vyslobodenie z babylonského poviazania i veriacich (Zjavenie Jána, Luther...)